לפי הנחיות משרד הבריאות בנושא מניעה וגילוי מוקדם של מחלות ממאירות אישה אשר לה קרובת משפחה מדרגה ראשונה אשר אובחנה עם סרטן השד יש לשלוח לבדיקות ממוגרפיה ואולטראסאונד לגילוי מוקדם של סרטן השד החל מגיל 40 (באוכלוסייה הכללית ההנחיות הן לבצע בדיקת ממוגרפיה כבדיקת סקר החל מגיל 50).
העובדה שאצל אחותך לא אותר בבדיקה גנטית גן אשר מגביר את הסיכון למחלת הסרטן אינה משנה את ההנחיה כי יש לבצע לקרובות משפחה מדרגה ראשונה בדיקות ממוגרפיה בגיל מוקדם יותר מכלל האוכלוסייה.
הבדיקות הגנטיות כמעט תמיד בודקות את הגנים הנפוצים והשכיחים המעלים את הסיכון לסרטן השד כאשר ידוע שיש גנים נוספים המעלים את השכיחות לסרטן השד במשפחה שבדרך כלל לא נבדקים בשל נדירותם באוכלוסייה הכללית, החוקרים עצמם מעריכים כי גם כיום עדיין לא התגלו ככל הנראה כל הגנים הגורמים לסיכון מוגבר לסרטן.
את פעלת נכון כאשר עדכנת את רופאת המשפחה בדבר מחלת הסרטן של אחותך והרופאה אמורה היתה להפנות אותך לכירורג שד בהקדם וכן לדאוג שתבצעי בדיקת ממוגרפיה ואולטראסאונד שד במידת הצורך אחת לשנה.
הפניה לבדיקות ממוגרפיה מוקדמות היו מגלות בסבירות גבוהה את הגידול בשלב מוקדם יותר מהאבחנה שבוצעה בפועל בשלב בו הגידול גדול ולאחר שכבר היתה התפשטות של הגידול הסרטני לבלוטות הלימפה בבית השחי.
אבחנה מוקדמת יותר של סרטן השד מעלה את סיכויי ההחלמה ומפחיתה את סיכויי חזרת מחלת הסרטן חלילה בהמשך. אבחנה בשלב מוקדם יותר גם מקטינה במידה רבה את הצורך בטיפול אגרסיבי הכולל כריתה של בלוטות הלימפה עד למצב של פגיעה בניקוז הלימפתי של היד ובצקות קשות ביד הגורמות למגבלה בתפקוד.
אבחנה מוקדמת גם מאפשרת כריתה מוגבלת יותר של רקמת השד ושחזור פשוט יותר של השד בעקבות כך.
במקרה המתואר בהחלט מומלץ להקדים ולפנות לקבלת ייעוץ משפטי אישי ולבחון את המקרה לעומקו ולפרטיו, שכן על פניו בהחלט יתכן כי המדובר על מקרה שיאפשר להגיש תביעה בעילת רשלנות רפואית.
לחצו כאן לפניה וקבלת ייעוץ משפטי